送葉伯幾赴奉化錄
作者：戴表元
朝代：宋

paragraphs: 君不見東海獰龍子，學飛便逐風雲起。
又不見西域豪馬駒，墮地一日能馳驅。
葉家翁季亦如此，一經接武成師儒。
毛錐如風腹如笥，快書疾讀三千字。
頗聞曾下仲舉榻，不爲頻通禰衡刺。
臺書翩翩江上來，吾州自古多賢才。
裹琴携硯速相就，爲子歸掃山中萊。